अस्पताल में रिनोवेटेड वार्डों का लोकार्पण आज
सागर | सीताराम रसोई के जरिए रेनोवेट कराए गए जिला अस्पताल के प्राइवेट और सामान्य वार्डों का लोकार्पण सोमवार को किया जाएगा। सुबह 11 बजे नए ओपीडी कॉम्पलेक्स में होने वाले कार्यक्रम में सांसद लक्ष्मीनारायण यादव, परिवहन मंत्री भूपेंद्र सिंह, विधायक शैलेंद्र जैन, पारूल साहू, प्रदीप लारिया, हरवंश सिंह, कमिश्नर आरके माथुर तथा कलेक्टर एके सिंह शामिल होंगे। सिविल सर्जन डॉ. इंद्राज सिंह ने बताया कि जन सहयोग से अस्पताल के तीन प्राइवेट वार्डों और गायनी वार्ड का जीर्णोद्धार कराया गया है। इसके अलावा अस्पताल परिसर में पार्क भी तैयार कराए गए हैं। इन सभी कामों का लोकार्पण किया जा रहा है। उन्होंने बताया कि कार्यक्रम के दौरान समारोह आयोजित कर 31 दिसंबर को सेवानिवृत्त हो रहे कलेक्टर एके सिंह को विदाई भी दी जाएगी।
bho_Deva hin_Deva